Zoropsidae

Se systematisk inndeling

Zoropsidae er en gruppe (familie) av edderkopper som tilhører undergruppen Entelegynae i gruppen Araneomorphae.

 Utseende 
Middelsstore, nokså langbeinte, brune edderkopper som kan minne om familien Zoridae, eller også om ulveedderkopper (Lycosidae). De åtte øynene er plassert på to tverr-rader. I den fremste raden er de to ytre øynene forstørrede, i den bakre raden de to midterste som også er plassert litt foran de to ytre øynene.

 Levevis 
Lite er kjent om biologien til denne familien, som er regnet som sjeldne edderkopper. De er trolig aktive jegere som ikke spinner fangstnett.
I Mellom-Europa, der de først har dukket opp de siste årene, lever de stort sett bare innendørs, lenger sør kan de gjerne finnes under steiner.

 Utbredelse 
De fleste artene lever i Sør-Afrika og Australia, men i tillegg finnes de spredt på den nordlige halvkulen. Familien er utbredt i den palearktiske sone, i Sørøst-Asia og på New Zealand, i tillegg har én art blitt innført til USA.

 Systematisk inndeling 

 Klasse edderkoppdyr, Arachnida
 Orden edderkopper, Araneae
 Underorden Opisthothelae 
 Gruppe araneomorfe edderkopper, Araneomorphae
 Gruppe Neocribellata
 Gruppe Entelegynae
 Overfamilie Lycosoidea
 Familie Zoropsidae Bertkau, 1882
 Akamasia cyprogenia (Bosselaers, 1997) — Kypros (én art)
 Birrana bulburin Raven & Stumkat, 2005 — Australia (én art)
 Slekten Devendra Lehtinen, 1967 — Sri Lanka (3 arter)
 Slekten Griswoldia Dippenaar-Schoeman & Jocqué, 1997 — Sør-Afrika (12 arter)
 Slekten Huntia Gray & Thompson, 2001 — Australia (2 arter)
 Slekten Kilyana Raven & Stumkat, 2005 — Australia (10 arter)
 Slekten Krukt Raven & Stumkat, 2005 — Australia (5 arter)
 Slekten Megateg Raven & Stumkat, 2005 — Australia (8 species)
 Slekten Phanotea Simon, 1896 — Sør-Afrika (13 arter)
 Slekten Takeoa Lehtinen, 1967 — Kina, Korea, Japan (2 arter)
 Slekten Uliodon L. Koch, 1873 — New Zealand, Australia (5 arter)
 Slekten Zoropsis Simon, 1878 — Middelhavsområdet, Ukraina, Korea (13 arter). I Europa:
 Zoropsis beccarii Caporiacco, 1935 — Tyrkia
 Zoropsis bilineata Dahl, 1901 — Mallorca, Marokko, Algerie
 Zoropsis lutea (Thorell, 1875) — østlige middelhavsområdet, Ukraina
 Zoropsis media Simon, 1878 — vestlige middelhavsområdet
 Zoropsis oertzeni Dahl, 1901 — Italia, Hellas, Balkan
 Zoropsis rufipes (Lucas, 1838) — Kanariøyene, Madeira
 Zoropsis spinimana (Dufour, 1820) — Middelhavsområdet til Russland (innført til USA)

 Eksterne lenker 

 Bilder av Zoropsis spinimana

Kategori:Edderkopper
Kategori:Dyr formelt beskrevet av Philipp Bertkau
Kategori:Edderkoppdyr formelt beskrevet i 1882